Diari Oficial de la Generalitat Valenciana


Sumari del DOGV 1796, del 03-06-1992 (1992/825026)

RESOLUCIÓ de 19 de maig de 1992, de la Universitat Politècnica de València, per la qual es convoquen proves selectives d'accés al grup D, Auxiliar Administratiu, sector administració general, de la Universitat Politècnica de València.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1796

Data del DOGV
:   03-06-1992

Secció del DOGV
:   AUTORITATS I PERSONAL

Número del document
:   1992/825026


Data del document
:   19-05-1992

Organisme emissor
:   Universitat Politècnica de València

Tipus de document
:   Resolució

Resolució de 19 de maig de 1992, de la Universitat Politècnica de València, per la qual es convoquen proves selectives d'accés al grup D, auxiliar administratiu, sector administració general, de la Universitat Politècnica de València.  
En virtut de les competències atribuïdes en l'article 18 de la Llei 11/1983, de 25 d'agost,, i l'article 48 del Decret 145/1985, de 20 de setembre, i segons el que disposa el Decret Legislatiu de 20 de març de 1991, del Consell de la Generalitat pel qual s'aprova el text refós de la Llei de la Funció Pública Valenciana, i d'acord amb el que disposa la Resolució de 4 de desembre de 1991, de la Universitat Politècnica de València (DOGV 17.12.91), per la qual s'acorda l'execució de la sentència número 224/91 corresponent al recurs número 52/89, aquest Rectorat acorda convocar proves selectives d?accés al grup D, auxiliars administratius, sector administració general, d'acord amb les següents:  
BASES DE LA CONVOCATORIA  
1. Normes generals  
1.1. Es convoquen proves selectives, mitjançant el sistema d'oposició (torn d?accés lliure i quota de discapacitats), i concurs- oposició (torn de promoció interna), per a cobrir 46 llocs vacants d'auxiliars administratius, d'acord amb la distribució següent:  
a) 23 vacants a torn de promoció interna.  
b) 23 vacants a torn d?accés lliure, de les quals el 3% estan reservades per als discapacitats. En el nombre de llocs vacants objecte d'aquesta convocatòria ja s'ha inclòs el 10% addicional previst en la normativa vigent.  
1.2. Les vacants sense cobrir, de les reservades a promoció interna i al contingent de discapacitats, s'acumularan al torn d?accés lliure.  
1.3. La realització d'aquestes proves selectives s'ajustarà allò establert en el Decret Legislatiu de 20 de març de 1991 del Consell de la Generalitat Valenciana, Decret 69/1986 de 2 de juny, i a les normes d'aquesta resolució.  
2. Procediment de selecció  
2.1. El procediment de selecció dels aspirants pel sistema de promoció interna constarà de les fases següents:  
Concurs i oposició:  
2.1.1. En la fase de concurs, que no tindrà caràcter eliminatori, es valoraran conforme a la base 9.1.1 els mèrits següents:  
- Els serveis efectius acomplits o reconeguts a l?empara de la Llei 70/1979, de 26 de desembre, fins a la data de publicació d'aquesta convocatòria en el grup E.  
- Els cursos de formació i perfeccionament superats a l?INAP, l?IVAP i altres centres oficials de formació de funcionaris, que siguen de contingut de caràcter general o tinguen relació amb les funcions específiques de les places que s'ofereixen.  
2.1.2 La fase d'oposició constarà dels exercicis que tot seguit s'indiquen, tots dos de caràcter obligatori i eliminatori.  
Primer exercici. Consistirà a respondre un qüestionari de preguntes amb respostes alternatives, de les quals només una és la correcta, basat en el contingut del programa d'aquestes proves, que figura en l'annex I.  
Segon exercici. Consistirà en una còpia a màquina, durant deu minuts, d'un text que facilitarà el tribunal a una velocitat mínima de 250 pulsacions per minut, si s'utilitzen màquines manuals i 280 pulsacions, si s'utilitzen màquines elèctriques. Es valorarà el nombre de pulsacions netes i la seua correcta execució.  
Per a la pràctica d?aquest segon exercici els aspirants hauran de presentar-se amb màquina descriure, manual o elèctrica. No s?admetrà la utilització de memòria en les màquines que la posseesquen. Tampoc s?autoritzaran màquines provistes de cinta correctora, ni és permetrà l?ús de cap tipus de corrector. Els opositors que incomplesquen aquestes disposicions seran eliminats.  
2.2. El procediment de selecció dels aspirants pel sistema d'accés lliure serà el d?oposició. L?oposició estarà formada pels exercicis següents:  
Primer exercici: de caràcter obligatori i eliminatori. Constarà de dues parts a realitzar en una única sessió.  
Primera part: consistirà a respondre un qüestionari de caràcter psicotècnic i de coneixements generals, dirigit a apreciar les aptituds personals dels aspirants en relació amb les vacants que s'ofereixen.  
Segona part: consistirà a respondre un qüestionari de preguntes basat en el contingut del programa d?aquestes proves, que figura en l'annex I. Ambdós qüestionaris estaran compostos de preguntes amb respostes múltiples, de les quals només una serà la correcta.  
Segon exercici: de caràcter obligatori i eliminatori. Consistirà en una còpia a màquina, durant deu minuts, d'un text que facilitarà el tribunal, a una velocitat mínima de 250 pulsacions per minut, si s'utilitzen màquines manuals i 280 pulsacions, si s'utilitzen màquines elèctriques. Es valorarà el nombre de pulsacions netes i la seua correcta execució.  
2.3. Tercer exercici: de caràcter voluntari i de mèrit, comú per als aspirants que es presenten tant pel sistema d?accés lliure, com de promoció interna.. Consistirà opcionalment en la realització de:  
a) Presa taquigràfica a mà d'un dictat a la velocitat de 80 a 100 paraules per minut, durant un temps màxim de 5 minuts. La transcripció de la taquigrafia s?haurà de presentar necessàriament a màquina i el temps màxim concedit per a fer-ho serà de 30 minuts.  
b) Idiomes: consistirà a traduir sense diccionari, durant trenta minuts, un text en francès, anglès, alemany o valencià.  
Per a la pràctica del 2n. i 3r. exercicis, els opositors hauran de presentar-se amb màquina d'escriure, i no s'hi admetrà la utilització de memòria en les màquines que la posseesquen. No s'autoritzaran màquines provistes de cinta correctora, ni és permetrà l?ús de cap tipus de corrector. Els opositors que incomplesquen aquestes disposicions seran eliminats.  
3. Calendari  
3.1. Les proves selectives es duran a terme a València, i d'acord amb el calendari següent:  
a) Fase de concurs: per a accés per promoció interna. La llista que continga la valoració de mèrits de la fase de concurs es farà pública al mateix temps que la relació d'aspirants d'aquest torn que figura a la base 9.5.  
b) Fase d?oposició: per a l'accés per promoció interna pel sistema general d?accés lliure.  
La data, hora i lloc de celebració d'aquest es publicarà en el Diari Oficial de la Generalitat Valenciana, en la resolució per la qual s'aproven i publiquen les llistes definitives d'admesos i exclosos.  
3.2 El Tribunal Qualificador adaptarà el temps i mesures per a la realització dels exercicis dels aspirants minusvàlids per tal que gaudesquen d'igualtat d'oportunitats amb la resta de participants.  
3.3. El Tribunal Qualificador adoptarà les mesures oportunes per garantir que els exercicis de la fase d?oposició siguen corregits sense que es conega la identitat dels aspirants.  
3.4. El programa que ha de regir aquestes proves selectives és el que figura en l'annex I d?aquesta convocatòria  
4. Requisits dels candidats  
3.1. Per a ser admesos/es a la realització de les proves selectives, els/les aspirants hauran de reunir els requisits següents:  
a) Ser espanyol.  
b) Haver fet els 18 anys el dia que finalitze el termini de presentació de sol·licituds.  
c) Trobar-se en possessió del títol de Graduat Escolar, Formació Professional de 1r. grau o equivalent, o en condicions d'obtenir-lo en la data en què, finalitze el termini de presentació d'instàncies.  
d)Posseir la capacitat física i psíquica necessària per a exercir les funcions dels llocs de treball oferts.  
e) No trobar-se inhabilitat penalment per a l'exercici de funcions públiques.  
f) No haver estat separat, mitjançant un expedient disciplinari, de cap administració o ocupació pública.  
Aquest requisits, hauran de posseir-los en el moment en què acabe el termini de presentació de sol·licituds, i mantenir-los durant tot el procés selectiu fins al moment de la presa de possessió.  
4.2. Els aspirants que concórreguen a les vacants reservades al torn de promoció interna hauran de ser funcionaris de carrera de la Universitat Politècnica de València, del grup E, i haver tingut la condició de funcionari de carrera almenys dos anys.  
4.3. Podran optar a la quota de discapacitats, els aspirants del torn d'accés lliure amb minusvàlues de grau igual o superior al 33%, i que ho formulen, expressament, en la sol·licitud de participació.  
5. Sol·licituds  
5.1. Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament en el Servei de Gestió de Personal i Afers Generals de la Universitat Politècnica de València, camí de Vera s/n, València. Les sol·licituds s?adreçaran al Rector de la Universitat Politècnica de València, Camí de Vera s/n, 46845, València, en el termini de 20 dies hàbils, comptadors a partir de l?endemà de la publicació d'aquesta convocatòria al Diari Oficial de la Generalitat Valenciana. La presentació de sol·licituds podrà fer-se al registre central de la Universitat Politècnica de València, Camí de Vera s/n, València, o en qualsevol de les formes establertes en l'article 66 de la Llei de Procediment Administratiu.  
5.2. Els aspirants que concórreguen pel torn de promoció interna, hauran de presentar, juntament amb la sol·licitud el certificat expedit pels serveis de personal dels organismes on hagen acomplit o acomplesquen els seus serveis, segons el model que figura en l'annex IV d?aquesta resolució, i on es farà menció expressa de l'antiguitat referida al dia de la publicació de la convocatòria.  
Caldrà adjuntar una fotocòpia del Document Nacional d'Identitat a les sol·licituds.  
5.3. Els aspirants que concórreguen a la quota de discapacitats hauran de presentar, juntament amb la sol·licitud el certificat de la Conselleria de Treball i Seguretat o òrgan competent d'altres administracions públiques que acredite discapacit igual o superior al 33%.  
5.4. Els drets d?examen seran de 810 pessetes per a tots els aspirants i s'ingressaran al compte corrent núm. 89185627336732 ?Taxes -, de la Caixa d'Estalvis de València, a la Urbana 724, situada a la Universitat Politècnica de València, Camí de Vera s/n, 46254, València.  
El justificant de pagament de les taxes haurà d?adjuntar-se a la instància en el moment de la seua presentació, amb la impressió del segell de l?esmentada entitat o de qualsevol de les seues oficines.  
5.5. Els aspirants queden vinculats a les dades que hagen consignat en les sol·licituds.  
5.6. Els errors de fet que poguessen advertir-se podran esmenar-se en qualsevol moment, d'ofici o a petició de l?interessat.  
6. Admissió de candidats  
6.1. Acabat el termini de presentació d'instàncies, el Rector dictarà resolució que es publicarà en el Diari Oficial de la Generalitat Valenciana, i que contindrà la llista provisional d?admesos i exclosos. Per a esmener els defectes, els aspirants disposaran d'un termini de deu dies, comptadors a partir de la publicació de l?esmentada resolució.  
Transcorregut el termini anterior i esmenats els defectes, es dictarà una resolució amb la relació definitiva d?admesos, que es publicarà en el Diari Oficial de la Generalitat Valenciana, tot assenyalant els recursos que corresponguen.  
6.2. En aquesta resolució s'indicarà també, almenys amb quinze dies d?anticipació, la data, el lloc i l?hora d'inici del primer exercici.  
6.3. Els aspirants que pretenguen concórrer pel torn de promoció interna i no acrediten, de la manera prevista en la base 5.2 d'aquesta convocatòria, posseir les condicions generals a què es refereix la base 4.2, seran considerats tom a aspirants pel torn d'accés lliure amb caràcter general.  
6.4. Els drets d'examen seran reintegrats d'ofici únicament als aspirants que hagen estat exclosos definitivament d'aquestes proves selectives.  
7. Tribunals qualificadors  
7.1. El Tribunal Qualificador d'aquestes proves tindrà la composició que figura en l'annex III d?aquesta resolució. El nom de les persones que l?integren es farà públic en la resolució en què es publicarà la llista d?admesos i exclosos d'aquesta convocatòria.  
7.2. Els Tribunals podran, sempre sota la seua direcció i control directe, utilitzar ajudants i col·laboradors i designar assessors especialistes amb la finalitat d'accelerar les proves i prestar el seu assessorament tècnic.  
7.3. Els membres de tribunals, els ajudants i els assessors especialistes que s?estime oportú designar, estan subjectes als motius i les causes generals d?abstenció i recusació dels articles 20 i 21 de la Llei de Procediment Administratiu. Així mateix, hauran d?abstenir-se els qui hagen realitzat tasques de preparació per a l?ingrés en el grup D en els cinc anys anteriors a la publicació d'aquesta convocatòria.  
7.4. Per a comunicacions i altres incidències, el tribunal tindrà la seua seu al Camí de Vera s/n, 46508, València, edifici Rectorat.  
7.5. El tribunal no podrà constituir-se ni actuar sense la presencia, almenys, de tres dels seus membres.  
7.6. Els tribunals que actuen en aquestes proves percebran les assistències previstes en el Decret del Consell de la Generalitat Valenciana 200/1985, de 25 de desembre, sobre indemnitzacions per raó de servei.  
8. Desplegament dels exercicis  
8.1. En qualsevol moment els tribunals podran requerir els candidats perquè acrediten la seua personalitat.  
8.2. Els aspirants seran convocats per a cada exercici en una crida única, i en quedaran exclosos els qui no hi compareguen. No es permetrà l'accés a la sala on es realitze l?exercici d'aquelles persones que compareguen una vegada conclosa la crida dels aspirants convocats.  
8.3. Els aspirants hauran d'acreditar la seua personalitat, amb el DNI o el resguard amb fotografia, el passaport o el permís de conduir, sense que per a l?efecte, siguen vàlides les fotocòpies compulsades d'aquests documents, i també amb l'exemplar per a l'interessat de la sol·licitud d'admissió a les proves.  
8.4. Iniciades les proves selectives, l'anunci de la celebració de la resta d'exercicis el farà públic el tribunal en el lloc en què s'haja celebrat l'anterior examen, amb quaranta-vuit hores, com a mínim, d'anticipació.  
9. Qualificació dels exercicis i valoració dels mèrits  
9.1. Aspirants pel sistema de promoció interna  
9.1.1. Fase de concurs  
La valoració dels mèrits assenyalats en la base 2.2.1 es realitzarà de la forma següent: a) Antiguitat: l'antiguitat dels funcionaris en el grup E es valorarà fins a un màxim de 6'50 punts, i es tindran en compte, per a l'efecte, els serveis acomplits fins a la data de publicació, assignant-se, per cada any de serveis efectius, una puntuació de 0'20 punts fins al límit màxim indicat.  
b) Cursos de formació i perfeccionament: seran valorats fins a un màxim de 4 punts. Es valoraran aquells cursos de formació i perfeccionament organitzats per l'INAP, l'IVAP i altres centres oficials de formació de funcionaris.  
Es tindrà en compte el grau de dificultat de cadascun dels cursos, atenent a elements com el seu contingut i extensió i l'existència de proves qualificadores finals .  
Els punts obtinguts en la fase de concurs se sumaran a la puntuació final de l?oposició per tal d?establir l?ordre definitiu dels aspirants aprovats. Aquests punts no podran ser aplicats per superar els exercicis de la fase d'oposició.  
9.1.2. Fase d?oposició  
a) Primer exercici: es qualificarà de 0 a 10 punts, i per a aprovar, caldrà obtenir un mínim de 5 punts. Les respostes errònies es valoraran negativament amb una pena de 0'33 punts per error.  
b) Segon exercici: es qualificarà de 0 a 10 punts, i per a aprovar, caldrà obtenir un mínim de 5 punts.  
c) Tercer exercici: puntuarà de 0 a 5 punts.  
9.2. Aspirants pel sistema d?accés lliure  
9.2.1 Els exercicis de l?oposició es qualificaran de la forma següent:  
a) Primer exercici: es qualificarà de 0 a 10 punts, i per a aprovar, caldrà obtenir un mínim de 5 punts entre les dues fases especificades en la base 2.2. Les respostes errònies es valoraran negativament amb una pena de 0'33 punts per error.  
b) Segon exercici: es qualificarà de 0 a 10 punts, i per a aprovar, caldrà obtenir un mínim de 5 punts.  
c) Tercer exercici: puntuarà de 0 a 5 punts.  
9.3 Per a tots els aspirants, la qualificació que resulte dels primers exercicis s'obtindrà amb la suma de puntuacions obtingudes en cada un, sempre que aquests siguen com a mínim de 5 punts. A continuació, es configuraran per separat les llistes corresponents respectivament al torn d?accés lliure, quota de discapacitats i torn de promoció interna. Aquestes tres llistes s'ordenaran de major a menor puntuació i s'interrompran quan el nombre de persones inclose coincidesca amb el nombre de vacants que s'ofereixen per torn i quota. En cas d'empat entre aspirants inclosos en la mateixa llista, l'ordre s'establirà atenent, en primer lloc, a la major puntuació obtinguda en el segon exercici i, en segon lloc, si persistís l'empat, segons l'ordre de major puntuació en el primer exercici. I si l'empat continuàs encara, l'ordre s'establiria mitjançant sorteig públic entre els aspirants empatats, els quals seran convocats amb aquesta finalitat.  
Només els inclosos en aquestes llistes podran passar a realitzar el tercer exercici, voluntari i de mèrit.  
9.4. Si el nombre d'aspirants del torn de promoció interna i de la quota de discapacitats que superen les proves fos inferior al de vacants reservades a aquest tom i quota, aquestes vacants passarien a les del torn lliure.  
9.5. La puntuació final de les proves selectives es determinarà amb la suma de la puntuació del tercer exercici als resultat obtinguts pels aspirants que figuren en les llistes a què es refereix la base 9.3. Als aspirants del torn de promoció interna se?ls haurà de sumar també la puntuació obtinguda en la fase de concurs que figura en la base 2.1.1.  
S'elaborarà una llista per als qui accedesquen pel torn de promoció interna, una altra per als qui accedesquen pel grup de discapacitats i una altra per als qui ho facen pel torn lliure. Aquestes llistes estaran constituïdes pels aspirants que hagen superat les proves per ordre de puntuació.  
10. Llista d'aprovats i presentació de documents  
10.1. En acabar cada exercici, el tribunal farà pública en els llocs d'examen la llista de puntuacions en la qual quedaran eliminats aquells què no arriben al mínim total de cinc punts.  
10.2. Finalitzat el tercer exercici, voluntari i de mèrit, el tribunal farà pública la llista definitiva d?aprovats, per ordre de puntuació. El tribunal trametrà al Rectorat la llista mencionada, amb proposta d'habilitació, que només podrà ser igual al nombre de places que s?ofereixen.  
10.3. Els qui superen la fase selectiva acreditaran els seus coneixements de valencià amb la presentació dels certificats, diplomes o títols que hagen estat homologats.  
10.4. Els qui no complesquen el requisit anterior es comprometran a la realització dels cursos de perfeccionament que s'organitzen amb aquesta finalitat a la Universitat Politècnica de València.  
10.5. Els aspirants proposats aportaran al Servei de Gestió de Personal i Assumptes Generals de la Universitat Politècnica de València, en el termini de 20 dies hàbils comptadors des que es faça pública la llista esmentada, els documents següents:  
a) Certificat de naixement expedit pel Registre Civil corresponent, o fotocòpia del DNI degudament compulsada.  
b) Fotocòpia compulsada del títol de Graduat Escolar, Formació Professional de primer grau o equivalent.  
c) Declaració jurada o promesa de no haver estat separat, mitjançant expedient disciplinari, de cap administració o ocupació pública.  
d) Certificat mèdic acreditatiu de no patir malaltia o defecte físic o psíquic que impedesca l'acompliment de les funcions corresponents, expedit pel facultatiu que corresponga a la persona interessada o per la Delegació Territorial de Salut de la Conselleria de Sanitat i Consum o pels organismes competents de les comunitats autònomes.  
Els aspirants discapacitats hauran de presentar un certificat de la Conselleria de Treball i Seguretat Social o òrgan competent d'altres administracions públiques, que acredite tal condició i la seua capacitat per a acomplir les tasques que corresponguen als llocs objecte d'aquesta convocatòria.  
10.6 . Els aspirants que tot i tenint la condició de funcionaris de carrera hagen concorregut a aquestes proves pel torn de promoció interna, restaran exempts de justificar documentalment les condicions generals a què es refereixen les bases 4.1 i 10.5 que ja hagen estat provades per tal d'obtenir l'anterior nomenament. En tot cas, hauran d'acreditar la resta de condicions generals de la base 4.1.  
10.7. Els qui dins del termini indicat, i tret de casos de força major, no presenten l'esmentada documentació, o que d'aquesta es deduesca que no compleixen algun del requisits de la base 4a, donaran lloc a la invalidesa de les seues actuacions i, pel que fa aquests, la nul·litat subsegüent dels actes del tribunal. En aquest cas el tribunal podrà proposar la inclusió en la llista d'un nombre igual al d'exclosos, seguint l'ordre de puntuació.  
11. Nomenament com a personal habilitat  
11.1. Transcorregut el termini de presentació de documents, el Rector de la Universitat Politècnica de València publicarà en el Diari Oficial de la Generalitat Valenciana el nomenament com a personal habilitat de la Universitat Politècnica de València.  
11.2. L?ordre de puntuació obtingut conformarà una llista ordenada que en determinarà la prioritat per a la posterior adjudicació dels llocs vacants i l?adquisició de la condició de funcionari, segons el que disposa el Decret Legislatiu de 20 de març de 1991, del Consell de la Generalitat Valenciana.  
12. Norma final  
12.1. La convocatòria, les seues bases i tots els actes administratius que es deriven d'aquesta i de les actuacions del tribunal, podran ser impugnades per part dels interessats, mitjançant la interposició de recurs de reposició anterior al contenciós administratiu, davant el Rector de la Universitat Politècnica de València en el termini d'un mes comptador a partir de l?endemà de la seua publicació en el Diari Oficial de la Generalitat Valenciana o al de la publicació dels actes subsegüents.  
12.2. Contra els actes del tribunal, els interessats podran interposar recurs d'alçada davant el Rector en el termini de 15 dies comptadors a partir de l?endemà de la publicació de la corresponent resolució del tribunal.  
València, 19 de maig de 1992. - El Rector de la Universitat Politècnica de València: Justo Nieto Nieto.  
ANNEX I  
Programa  
1. La Constitució Espanyola de 1978. Els seus principis fonamentals. Drets i deures fonamentals. La seua garantia i suspensió. Els principis rectors de la política econòmica i social. El defensor del poble.  
2. La corona. Successió i regència. Les atribucions del rei. L?aprovació.  
3. Les Corts Generals. Composició, atribucions i funcionament. L?elaboració de les lleis.  
4. El Govern i l'Administració. Relació entre el Govern i les Corts Generals.  
5. El Tribunal Constitucional. La reforma de la Constitució.  
6. L?Administració local. La província i el municipi.  
7. Les comunitats autònomes. Constitució i competències.  
S. L?Estatut d?autonomia de la Comunitat Valenciana. Significat. Les Corts Valencianes: funcions i constitució.  
9. El President de la Generalitat: les seues funcions. El Govern valencià: composició, estructura i funcions.  
10. L?Administració de la Generalitat. Principis generals i la seua organització.  
11. L?organització de la Funció Pública Valenciana. El personal al servei de la Generalitat. L?accés a la Funció Pública Valenciana.  
12. L?adquisició i pèrdua de la condició de funcionari. Drets, deures i incompatibilitats dels funcionaris.  
13. El procediment administratiu: concepte i significat. Els seus principis. Els subjectes del procediment: Administració i administrat.  
14. La iniciació del procediment administratiu: a) iniciació d?ofici; b)iniciació a instància de part. La instància: requisits.  
15. La instrucció. Concepte. Funcions: a) Aportació de dades i al·legacions, informació pública i audiència de l'interessat; b) La comprovació de les dades: la prova; c) Activitats mixtes: els informes. L?ordenació: principis. La reclamació en queixa. Les comunicacions entre òrgans.  
16. Terminació del procediment: consideracions generals. La resolució. El desistiment. La renúncia. La caducitat. Els recursos administratius: concepte, característiques i classes. El procediment administratiu en via de recursos.  
17. El pressupost. Estructura i gestió.  
18. La Llei de Reforma Universitària.  
19. La Universitat Politècnica de València: organització acadèmica i règim econòmico- administratiu.  
20. la Universitat Politècnica de València. Organs de govern. Organs col·legiats i unipersonals. El Consell Social: competències i atribucions.  
21. La Universitat Politècnica de València. Classes i règim jurídic del professorat. Classes i règim jurídic del personal d'administració i serveis. L?alumnat universitari.  
Veure annex  
ANNEX III  
Tribunal qualificador  
Titulars  
President: un Vice-rector de la UPV.  
Vocals: el Gerent de la UPV.  
un representant de la Direcció General de la Funció Pública de la Generalitat Valenciana.  
un representant de la Direcció d' Universitats de la Generalitat Valenciana.  
la Cap del Servei de Personal i Afers Generals.  
un funcionari de carrera de l?escala administrativa de la UPV. un funcionari de carrera de l'escala auxiliar administrativa de la UPV, que hi farà de secretari.  
ANNEX IV  
(El certificat s'ha d'estendre en fotocòpia d?aquest annex).  
Càrrec  
Centre directiu o unitat administrativa...  
CERTIFIQUE : Que segons els antecedents que posseïm en aquest centre el funcionari/ària més avall indicat/ada té acreditats els punts següents:  
Nom i cognoms...   
Cos o escala a què pertany...   
DNI. ...   
Núm. registre personal...   
Destinació actual...  
 Anys Mesos Dies  
Antiguitat en el Cos o Escala, com   
a funcionari de carrera, fins al dia   
..., data de publicació de la convocatòria   
al Diari Oficial de la Generalitat Valenciana  
Serveis previs reconeguts, a l?empar   
de la Llei 70/1.978, de 26 de desembre,   
assimilats a l?esmentat Cos o  
Escala.  
Total  
I, perquè així conste, expedesc aquest certificat (Localitat, data, signatura i segell)